Sine : Tout le monde debout | YA! Keleier e brezhoneg - kazetenn sizhuniek enlinenn\nKeleier » Levrioù, planedennoù, sine » Sine : Tout le monde debout\nSine : Tout le monde debout\n02 / 04 / 2018 | Levrioù, planedennoù, sine, Sevenadur ha dudi | Commentaires fermés sur Sine : Tout le monde debout\nUr film sevenet gant : Franck Dubosc (2018)\nGelliñ a ra an arvesterion en em c’houlenn pezh film a c’hell boud savet gant un den nad eo ket ober gant ar c’hamera e zouar-gwinizh. Nevez so nawazh e oamp bet sourprenet, ha braw, gant an taol kàer sevenet gant Albert Dupontel gant e film Au revoir là-haut.\nSetu ur fentigeller arall é c’hoari gant e gamera ive : Franck Dubosc, daet ur film braw a-walc’h gantañ ive : Tout le monde debout ! Anavoud a raomp mousfent Franck Dubosc, pa c’hoari ar foeñvour par ma c’hell, pabor hag a anav peb tra, merc’hetaer touet, fier ha faro, ha liez tapet ive d’e dro, rag tro-dro dezhañ ne vez ket an dud sod ataw.\nAmañ e kavomp ar memez den, rag Franck Dubosc an heni eo a c’hoari Jocelyn, ur penn embregerezh, ataw merc’hetaer touet, un den na’n deus ket mezh da livañ gevier evid doned da benn a amoediñ ar plac’hed. Etre fars ha bourd e laka ar sevener e ide da zisklosañ heb skuizhañ an arvesterion, rag ouzhpenn 80% anezhe o deus karet ar film, sañset.\nC’hoarzhed a raomp evel-just, mez mantret omp ive pa welomp an den moned beteg strad ar vouilhenn a-gaoz d’e c’hevier. Rag n’hell ket ar Jocelyn-se parraad a lâred gevier, ha pikoloù gevier, pas c’hoari. Beteg moned re bell gante, beteg kouezhel en hent-dall. Setu aze danvez ar film : gweled a raomp un den gant e akustumañs boud c’hoarïet gant e fallbleg.\nGoude marw e vamm e oa bet Jocelyn beteg ranndi honnezh, evid adtapoud marse diwezhañ soñjoù e vugaleaj. Ha du-se e ra anavoudegezh gant e amezegez (e voazinez), ur fulenn a blac’h. Siwazh evitañ, pa za ar plac’h-se e darempred gantañ ema azezet e kadoer rodeg e vamm, ha krediñ a ra ar vaouez yaouank ema handikapet ive… ha ne gred ket an den dizlâred diouzhtu. Setu penaoz en em gav Jocelyn gant un hent riskluz-braz. Rag goude boud graet anaoudegezh gant ar plac’h-se, honnañ a brezant he c’hoar dezhañ, ha hi en ur gadoer rodeg ive, mez maleuruzamant eviti, n’eo ket evid farsal. Ha ne gred ket Jocelyn lâred ar wirionez dirag an oll.\nPenaoz tennañ a-dreñv bremañ, pand eo waet ken pell-se ? Daoust ma wel splann a-walc’h pegen sod ema e fesonoù, daoust m’ema e vignoned é lâred dezhañ distroiñ d’ar wirionez an abretañ ar gwellañ, ne gav ket ennañ trawalc’h a galonegezh evid talañ douzh ar gaou spontuz en deus lâret. Ha diskenn a ra en toull, pazenn ha pazenn, ha deval a ra en ifern en deus kroueet evitañ e-hunan gant e gomzoù dibouell. Ne wel ket mui penaoz distroiñ d’ar realded heb koll e hanw mad. Etre daou soñj ema : petra ‘ vo ar c’houstusañ evitañ, doned a-dreñv, da lâred eo disklaeriañ ar wirionez ha koll istim an dud tro-dro dezhañ pe derc’hel da voned gant e hent dall ?\nDaoust d’ar re henn kar hag a ra o seizh gwellañ evid roiñ dorn dezhañ e foñs ar puñs, e talc’h da blantañ kaol ar faosoni, rannet ha frailhet e ene rag gweled a ra ar briz a vo da baeañ emberr. Ur film etre noz ha deiz eo enta, farsuz meur a skenenn ennañ mez siriuz-braz ive pa ziskouez an handikap hag e lec’h er gevredigezh. Plijuz eo gweled Alexandra Lamy hag Elsa Zylberstein, daou bortred a vaouezi dalc’het gant o c’hoantoù hag o foanioù, poanioù-korf ha poanioù-spered.\nN’eo ket ar gevier traoù dibaot. En-dro dimp e vleuñvont hañv-gouiañv, beteg penn uhellañ ar gevredigezh, er broioù estren kement hag er vro-mañ, en endro pell kement hag en endro tost. Ennimp marse, kit da ouied… N’eo ket gwir ?


Yezhoù sepikek-ramouek - Wikipedia\nUr familh yezh vartezeus\nYezhoù Leonard Schultze\nAr yezhoù sepikek-ramouek a zo ur familh-yezhoù martezeus a liamm ar Yezhoù gapounek, ar Yezhoù Leonard Schultze, ar Yezhoù norek-pondoek, ar Yezhoù ramouek hag ar Yezhoù sepikek.\nUr c'hantvad a yezhoù a endalc'h ar yezhoù Sepikek-ramouek lec'hiet e diaz ar Sepik hag ar Ramou e Papoua Ginea-Nevez. Gant 200 000 a dud hepken ez int komzet. Fonologiezhioù eeun o-deus ar peurliesañ gant nebeut a gensonennoù ha vogalennoù ha tonenn ebet.\nAr familh n'eo ket degemeret gant an holl. Hervez ar yezhonour Malcolm Ross ne vefe ket talvoudek, daoust ma tegemer tout hec'h izili estreget Youateg a laka er-maez eus ar Yezhoù ramouek. E lec'h ar familh sepikek-ramouek e kinnig ur familh Ramouek-sepikek izel a endalc'hfe ar Yezhoù Leonard Schultze hag ar Yezhoù sepikek.\nDisrannadurioù[kemmañ | kemmañ ar vammenn]\nSetu penaos e vez isrannet ar yezhoù sepikek-ramouek peurliesañ:\nYezhoù ramouek rik\nYezhoù grasek rik\nYezhoù sepikek uhel\nYezhoù Yellow River\nYezhoù sepikek ar c'hreiz\nYezhoù sepikek ar menezioù\nAdtapet diwar « https://br.wikipedia.org/w/index.php?title=Yezhoù_sepikek-ramouek&oldid=1835364 »\nKemmoù diwezhañ degaset d'ar bajenn-mañ d'an 3 Mae 2019, da 19:19.


Lysithea (loarenn) - Wikipedia\nGwel arzour Lysithea\nDizoloet gant S. B. Nicholson\nDizoloet d'ar 6 Gouere, 1938\nradius krenn 11,653,230 km\nKelc'htro 72,984,250 km\nPeriapsis 10,334,100 km\nApoapsis 12,972,300 km\nPrantad reveulziañ 256.995 d\nTizh orbitel krenn mui.: 3.695 km/s\nkrenn: 3.287 km/s\nnebeut.: 2.943 km/s\nStouadur 25.77° (diwar keheder Yaou)\n/27.78° (diwar an ekliptik)\nTreuzkiz krenn 36 km\nGorread ~4100 km²\nVolum ~24,400 km3\nMas 6.3×10×1016 kg\nGravitadur gorre ~0.013 m/s²\nTizh achap ~0.022 km/s\nLysithea (gresianeg Λυσιθέα) a zo ul loarenn brogradeg direizh eus Yaou. Gant Seth Barnes Nicholson e voe dizoloet e 1938 e Gedlec'h ar Menez Wilson. Tennañ a ra hec'h anv eus Lysithea, unan eus serc'hed Oceanus.\nNe zegemeras Lysithea hec'h anv a-vremañ nemet e 1975. Kent-se e voe anvet Yaou X pe, a-wechoù, Demeter. Emañ er strollad Himalia, pemp loarenn o kelc'htreiñ etre 11 ha 13 milion km eus Yaou.\nAdtapet diwar « https://br.wikipedia.org/w/index.php?title=Lysithea_(loarenn)&oldid=1963375 »


Armerzh Mec'hiko - Wikipedia\n1 Kevanstrolloù an armerzh meurgantel\n2 Tireoul ha gaz\n3 Gennad kentañ\n4 Eil gennad\n5 Trede gennad\n6 An armerzh abaoe sinadur EFNA\nKevanstrolloù an armerzh meurgantelAozañ\nPDK 2005 : 1006 miliard a zollaroù (brasjedadenn)\nPDK / annezad : 9600 dollar\nMammenn : AKDA - Roll ar broioù dre PDK\nTireoul ha gazAozañ\nAr prezidant Lazaro Cardenas a vroadel an tireoul d’an 18 a viz Meurzh 1938\nTireoul : E Stadoù Veracruz, Tabasco, Chiapas ha Campeche emañ an eoulvaezioù dreist-holl (70% eus ar c’horvoerezh broadel). Abaoe gouarnamant ar prezidant Lazaro Cardenas a zivizas broadelañ an tireoul, emañ gant ar gompagnunezh stad Pemex an unpiaou war korvoadur, produadur, treuzdougen ha kenwerzh an tireoul e Mec’hiko. 5vet produer tireoul ar bed eo Mec’hiko, hag an 9vet ezporzhier. Holl ezporzhiadurioù tireoul Mec’hiko, pe dost, a ya d’ar Stadoù-Unanet, ha Mec’hiko eo an trede pourvezer anezho. Koulskoude, gant an eoulvaez pennañ, Cantarell, o vont war e ziskar, e c’haller soñjal e tigresko produerezh ar vro er bloavezhioù a zeu ha gwall nec’het eo ar gouarnamant gant se.\nGaz : Gant Pemex n’emañ an unpiaou nemet war korvoadur ha produadur ar gaz naturel e Mec’hiko, rak abaoe 1995 en deus aotreet ar gouarnamant ar postadurioù prevez evit treuzdougen, ingalañ ha stokañ ar gaz naturel.\nHiziv an deiz n’eo an tireoul nemet ul lodenn eus ezporzhiadurioù Mec’hiko. Daoust da se ez a gounidoù Pemex d’ober 30% eus budjed ar Stad. Gant se o doa tennet ar Vec’hikaned o mad eus tailhoù izel a-walc’h. Evit gwir, Mec’hiko eo ar vro eus an AKDA, hag eus Amerika latin a-bezh, m’eo an izelañ ar c’henfeur enkefiadurioù kemedel / PDK (etre 15 ha 17% pa’z eo 30% ar geidenn evit broioù an AKDA).\nAr gennad kentañ a ya d’ober 4% eus ar PDK hag a implij 18% eus an dud oberiant.\nLabour-douar Mec’hiko : aroueziet eo gant ur genderc’husted dister ha ranket en deus en em ober ouzh ur c’hevezerezh kreñv da-heul EFNA zo bet sinet gant ar Stadoù-Unanet ha Kanada. Diorroet he deus ar vro filierennoù labour-douar, evit an avoukez peurgetket.\nGwin ha boesonioù kreñv : kresket kalz eo ar produadur gwin er bloavezhioù diwezhañ, daoust ma n’eo ket peurvat a-fet kalite. A-hend-all e produ Mec’hiko boesonioù kreñv niverus, evel an tequila bet diwar strilhañ an agavez glas. Ezporzhiet e vez 50% eus ar produadur tequila war-du ar Stadoù-Unanet. Un AOK en deus an tequila ha ne c’hall dont nemet eus ur c’horn-bro resis, e Stad Jalisco dreist-holl.\nMengleuzioù : Ezporzhiañ a ra Mec’hiko ur bern kailh, da skouer arc’hant : kentañ produer ar bed eo.\nPesketaerezh ha loened-mor\nAr greanterezh a ya d’ober 26,5% eus ar PDK (2004) hag a implij 24% eus an dud oberiat.\nAn ijinerezh pounner : e gennadoù evel ar simant, ar gwer hag an dir. E Mec’hiko ez eus un toullad kampioned, lod anezho a live etrebroadel. Cemex eo an eil produer simant er bed just war-lerc’h ar Gall Lafarge. Vitro, Grupo Alfa, Metalsa… zo skouerioù all eus ar c’hevredadoù liesvroadel nevez-se e Mec’hiko.\nAr bier : E Mec’hiko eo pouezus ijinerezh ar bier. Gant merkoù brudet er bed a-bezh evel Corona, Sol, Tecate…, ez eus lañs bras gant bier Mec’hiko hag evet e vez en holl gevandirioù. Rannet eo ar marc’had etre daou stroll pennañ : Grupo Modelo lec’hienn ha Cerveceria Cuauhtemoc Moctezuma lec’hienn.\nAr produiñ kirri : daoust ma n’eus merk broadel ebet er vro ez eo Mec’hiko an 9vet produer kirri er bed. Strolloù bras evel Ford, General Motors, Renault Nissan, Daimler Chrysler… a vez dedennet gant Mec’hiko, gant an tost m’emañ ha da-heul ar feur-emglev frankiz eskemm bet sinet gant ar Stadoù-Unanet ha Kanada. E 2004 e veze implijet war-dro 600 000 a dud gant ar gennad ha mat-kaer eo an diaweladoù. Strolloù a-leizh zo e soñj postañ a-zruilh e Mec’hiko evit diorren o danframmoù. An hini diwezhañ zo bet, ar stroll Ford, zo e soñj postañ 9 miliard a zollaroù.\nTNKK: Lañs bras zo gant gennad an teknologiezhioù nevez e Mec’hiko ha dreist-holl e korn-bro Guadalajara. Guadalajara, deuet da vezañ arouez Mec’hiko evel kêr an teknologiezhioù nevez, a vez sellet outi evel Silicon Valley Mec’hiko. Strolloù evel IBM, Hitachi, HP, Intel, Siemens pe Kodak a bost arc’hant a-leizh er c’horn-bro-se.\nAn trede gennad a ya d’ober 69,5% eus ar PDK hag a implij 58% eus an dud oberiat.\nAn touristerezh : unan eus ijinerezhioù kentañ ar vro. Gant al liesseurt m’eo ar maezioù, an hin hag an aod, Mec’hiko he deus postet kalz arc’hant evit diorren ar gennad-se a implij tud a-leizh. Kêrioù kouronkañ evel Cancun, Acapulco, pe Puerto Vallarta zo anavezet er bed a-bezh hag a zedenn milionoù a douristed bep bloaz.\nAr c’hleweled : Produiñ hag ezporzhiañ a ra Mec’hiko ur bern heuliadennoù skinwel anavezet dindan an anv telenovela. Heuliadennoù “klouar” ez int, ha dedennañ a reont milionoù a bellarvesterien. Daou stroll a ra o renkoù e bed ar c’hleweled : Televisa et TV Azteca. Abaoe un nebeud bloavezhioù e tiorro ar chadennoù mec’hikan er Stadoù-Unanet a-benn kinnig programmoù a-ratozh evit kumuniezh ar spagnolerien.\nAr pellgehentiñ : E 2004 e oa e Mec’hiko 38 milion a implijerien a bellgomzerioù hezoug e-keñver 104 milion a annezidi, da lavaret eo e oa ur pellgomzer hezoug gant war-dro 36% eus an dud e-skoaz ouzhpenn 68% en Unaniezh Europa. Mont a ra ar marc’had gant an ez-unpiaou Stad Telmex zo da gCarlos Slim, anezhañ pinvidikañ den Amerika latin hag unan eus ar re binvidikañ er bed. Er vro ez eus ivez 17 milion a implijerien eus internet. Goloet-mat eo ar c’hêrioù bras, ar pezh n’eo ket gwir evit ar maezioù.\nAn armerzh abaoe sinadur EFNAAozañ\nE miz Genver 1994 e oa bet sinet Emglev Frankeskemm Norzh Amerika EFNA gant Mec’hiko, Kanada hag ar Stadoù-Unanet, ha krouet evel-se brasañ takad frankeskemm ar bed. Treuzfurmet krenn e oa bet Mec’hiko gant EFENA, ha lakaet eo bet da dremen eus ur politikerezh armerzhel aroueziet gant un doare gwarezouriezh kreñv d’ur politikerezh armerzhel diazezet war ar frankeskemm hag an enlakaat en armerzh ar bed. D’ar bloavezh end-eeun ma oa bet lakaet EFENA da dalvezout e oa bet un enkadenn armerzhel vras e Mec’hiko merket gant ur gourwerzhekadur krenn eus ar peso. Lies eo abegoù an enkadenn-se, pa vefe azasadur an armerzh ouzh an endro nevez, pe ar politikerezh moneiz, fiziañs ar bosterien etrebroadel, kudennoù an dle…\nAbaoe 1994 e oa deuet armerzh Mec’hiko war e du goude an enkadenn. Ur c’hresk bras zo bet en ezporzhiadurioù, war-du ar Stadoù-Unanet ha Kanada peurgetket. Ar maquiladoraioù pe takadoù frank zo unan eus elfennoù pouezus ar berzh-se. Hiziv an deiz e ra Mec’hiko 50% eus enporzhiadurioù hag ezporzhiadurioù Amerika latin, ha deuet eo da vezañ 8vet galloud kenwerzhel ar bed. PDK Mec’hiko e gwerzh eo an hini uhelañ en Amerika latin, dirak Brazil hag Arc’hantina, hag an 11vet galloud armerzhel eo Mec’hiko hervez ar memes dezverk.\nE 2000 e oa bet ar pebeiladur politikel kentañ e Mec’hiko abaoe tremen 70 vloaz, gant donedigezh Vicente Fox. Hemañ a gendalc’has politikerezh armerzhel e ziaraogerien gant ur politikerezh strizh evit ar budjed hag an arc’hant. Digresket kalz e oa bet ar monc'hwez ha gwellaet kalz stad an arc’hant foran, a-drugarez da gresk priz an tireoul peurgetket, zo Mec’hiko ar 5vet ezporzhier anezhañ. An dle foran ne ra nemet 23,5% eus ar PDK hiziv an deiz hag an dle diavaez zo bet rummet BBB gant Standard & Poor's da lavaret eo al live uhelañ bet tizhet biskoazh gant Mec’hiko hag an notadur gwellañ e-mesk broioù bras Amerika latin.\nA-benn digeriñ marc’had an ezporzhiadurioù (80% anezho a ya war-du ar Stadoù-Unanet ha Kanada) he deus sinet Mec’hiko un toullad feurioù-emglev frankeskemm, da skouer gant Unaniezh Europa, Japan, Israel…\nEtre 2001 ha 2003 e oa bet dister ar c’hresk armerzhel e Mec’hiko (-0,3% en 2001, +0,9% en 2002 et +1.4% en 2003), rak deuet eo Sina da vezañ ur c’hevezer bras eus Mec’hiko : er stalioù-labour eno e vez 4 gwech izeloc’h ar goproù eget e Mec’hiko. Setu e rank Mec’hiko azasaat he fatrom armerzhel ouzh ar blegenn etrebroadel nevez, dre adreizhoù frammadurel a vez graet goustadik-kenañ siwazh.\nAbaoe 2004 eo buanaet kalz ar c’hresk armerzhel : +4,3% e 2004 ha +3.8% e 2005 (istimadurioù). Ur bern embregerezhioù a zistro da Vec’hiko goude bezañ bet en Azia. Koulskoude, evit ma padfe an azlañs-se ha ma c’hallfe Mec’hiko stourm ouzh ar baourentez a sko c’hoazh 40% eus an dud, e rank adreizhoù frammadurel pouezus bezañ sevenet.\nLas remesas, an arc’hant lakaet pe treuzkaset gant divroidi vec’hikan d’o familh chomet e Mec’hiko zo aet d’ober ur rekord e 2005 gant ouzhpenn 20 miliard a zollaroù. Kevatal eo gant an hanter eus ezporzhiadurioù tireoul ar vro zo kevatal d’o zro gant 10% eus an ezporzhiadurioù madoù, er c’hontrol d’an dekvloaziadoù a-raok ma veze trec’h an ezporzhiadurioù tireoul er ventel red. Brasoc’h eo ar mann estlammus-se eget ar postadurioù estren e Mec’hiko ha gantañ e c’hall kalz familhoù war ar maez gwellaat un tamm o jeu.\nChom a ra daeoù bras a rank Mec’hiko bezañ evito:\ndizingalder dasparzh ar pinvidigezhioù er boblañs (feuriader Gini 53,1 e 1998)\ndizingalder an diorroadur etre Stadoù an norzh hag ar c’hreiz zo pinvidik ha Stadoù ar su zo paour\ngant dilennadegoù ar prezidant e 2006 ez eus bet diskouezet e oa diaes lakaat an demokratelezh da dalvezout e Mec’hiko\nkevezusted armerzh Mec’hiko zo da wellaat e-tal Sina pe India\nAdtapet diwar « https://br.wikipedia.org/w/index.php?title=Armerzh_Mec%27hiko&oldid=1872297 »\nDernière modification le 24 Ebr 2020, à 11:12\nKemmoù diwezhañ degaset d'ar bajenn-mañ d'an 24 Ebr 2020, da 11:12.


Bragoù-bihan brazilian - Wikipedia\nMerc'hed gwisket gant ur bragoù-bihan brazilian.\nAr bragoù-bihan brazilian, a zo ur pezh dilhad-dindan pe un dilhad-kouronkañ a guzh ar gaezourenn. Kalz tud a vesk string, tanga ha bragoù-bihan brazilian, met traoù un tamm disheñvel int.\nUr pezh dilhad-dindan daou damm dezhañ, e danvez, lêr pe lateks, eo ar bragoù-bihan brazilian. An daou damm (gant ur vandenn) a zo dezho ur stumm tric’hornek, ar pezh a ziskouez ez eo disheñvel diouzh ar string ha diouzh an tanga. Betek an hanter eus ar feskennoù a c'haller goleiñ gant ur bragoù-bihan brazilian.\nMeur a seurt bragoù-bihan brazilian a zo: pa vez ledan ar vandenn ha pa ziskenn izel a-walc’h war ar feskennoù e vez anvet shorty.\nPa wisker ur bragoù-bihan brazilian e ranker alies disvleviñ ar gaol, pe ar gaezourenn. Blev ar gaezourenn a zeu neuze da vezañ ur vandenn vihan, pe un tric’horn bihan-tre, ur seurt kribenn a vez graet “trim” anezhi e saozneg .\nBragoù-bihan-kouronkañ brazilian[kemmañ | kemmañ ar vammenn]\nDamheñvel eo ar bragoù-bihan-kouronkañ brazilian ouzh ur bikini, met un tamm mat bihanoc’h eo : bihanoc'h evit ur bragoù-bihan ha brasoc'h evit ur string). Stank e vez kavet e Suamerika. Heñvel e vez an tu dirak ouzh an tu a-dreñv, ha stummet eo evel un tanga: n'eo ket bras al lodenn eus ar feskennoù a zeuer a-benn da c'holeiñ gantañ, met n'eo ket evit se eo graet.\nAdtapet diwar « https://br.wikipedia.org/w/index.php?title=Bragoù-bihan_brazilian&oldid=1821837 »\nKemmoù diwezhañ degaset d'ar bajenn-mañ d'an 10 Gen 2019, da 16:54.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/480 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/480\npehini a oa eno evel pa vije bet lazet ; beza hen doa seiz corn ha seiz lagad, pere eo ar seiz Spered a Zoue, kasset dre ar bed holl. (7) Hag hen a zeuaz, hag e kemeraz al levr euz a zorn deo an hini o oa azezet var an tron. (8) Ha pa hen doe kemeret al levr, ar pevar aneval hag ar pevar-var-n’ugent den Ancien en em brosternaz dirag an Oan, ha gant pep hini anezhe telennou ha besseliou aour leun a draou a c’houez-vad, pere eo pedennou ar Zent. (9) Hag e canent eur c’hantic nevez, en eur lavaret : Dign oud da gemeret al levr, ha da zigeri he ziellou ; rag te a zo bet lazet, hag ec’h euz hor prenet da Zoue gant da oad, euz a bep tribu, euz a bep langach, a bep pobl, hag a bep bro, (10) hag ec’h euz great ac’hanomp rouane ha beleien d’hon Doue ; hag e renimp var an douar. (11) Neuze e selliz, hag e kleviz mouez kalz a elez en-dro d’an tron ha d’an anevaled ha d’ar re Ancien ; hag an niver anezhe a oa meur a vilion. (12) Lavaret a reant a vouez huel : Dign eo an Oan a zo bet lazet da receo galloud, ha pinvidigez, ha furnez, ha nerz, hag henor, ha gloar, ha meuleudi. (13) Klevet a riz ive an holl grouadurien a zo en env, var an douar, ha dindan an douar, nag ar re a zo er mor, hag an holl draou a zo enhe, o lavaret : D’an hini a zo azezet var an tron, ha d’an Oan, ar veuleudi, hag an henor, hag ar gloar, hag ar galloud da virviken. (14) Hag ar pevar aneval a lavare ; Amen. Hag ar pevar-var-n’ugent den Ancien en em brosternaz hag a adoraz an hini a vev da virviken.\nHA me a zellaz, pa hen doe digoret an Oan ar ziellou, hag e kleviz unan euz ar pevar aneval o lavaret gant eur vouez evel ar gurun : Deuz, ha gwel. (2) Hogen, sellet a riz, hag e veliz eur marc’h gwenn, hag an hini a oa var he gein a oa eur warec ganthan, hag e oe roet dezhan eur gurunen, hag ez eaz evel unan custum da drec’hi, hag o vond da c’hounid ar victor.\n(3)Ha pa hen doe an Oan digoret an eil siel, e kleviz an eil aneval o lavaret : Deuz, ha gwel. (4) Hag e teuaz er meaz eur marc’h all a liou an tan ; ha d’an hini a oa var he gein e oe roet ar galloud da gas kuit ar peoc’h divar an douar, evit ma teuje an dud d’en em laza an eil egile ; hag e oe roet dezhan eur c’hleze braz.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/480&oldid=125616 »


Pajenn:Morvan - Buez ar Zent, 1894.djvu/175 - Wikimammenn\nPajenn:Morvan - Buez ar Zent, 1894.djvu/175\nvamm a zavaz erfin kement a zrouk ennhi ma roaz urs da lakaat he mab er c’hloz enn eunn dourell euz ar maner. Eno den n’en devoue kounje da gomz outhan nemed he ziou c’hoar. Ar re-ma a reaz ive kement a ioa enn ho galloud evit gounit ho breur ; mes, e leac’h he c’hounit, hi eo a oue gounezet ganthan. Unan anezho a ieaz da leanez goudeze, hag eben en em droaz ive da zervicha Doue a greiz kaloun.\nEtre daou, breudeur kosa ar Zant a erruaz er gear euz ann arme. Pa glevchont oa Thomas ken aheurtet ha biskoaz enn he zonj, ne ouent mui treac’h d’ho c’hounnar, ha setu hi hag en em deuler var ho breur ha regi d’ezhan he zae a vanac’h. Fallakr aoualc’h e ouent, ouspenn, evit kas eur plac’h fall d’he gambr, hag ar pez divergont-ma a glaskaz dioc’htu he zougen d’ar pec’hed. Mes ar Zant, o veza goulennet sikour digant Jezuz ha Mari, a gemeraz eur c’hef tan enn oaled hag a reaz d’ezhi tec’het kuit. Doue a rekoumpansaz raktal he zervicher evit ar viktor en doa gounezet varnhan he-unan, o rei d’ezhan ar c’hras da veza diouallet hiviziken diouz tentasionou ar c’hig. Daou vloaz a ioa pe dost m’edo Thomas er prizoun e ti he vamm pa oue diskennet euz he dourell dre eur prenest gant ann Tadou euz a Urs sant Dominik : ar re-ma a ioa en em glevet evit ann dra-ze gant unan euz he c’hoarezed. Ar Zant a zistroaz rak ehun da Napl el leac’h ma reaz he veuiou er bloaz varlerc’h, ha divar neuze e oue lezet e peoc’h gant he vamm ha gant he vreudeur. Goude beza great he veuiou, e oue kaset da Gologn da studia ann theoloji. He vestr oa ann habila doktor euz ann amzer-ze. Enn eunn hevelep skol ha gant ar spered en devoa, Thomas a deuaz he-unan da veza hibil-braz ; mes he humilite a rea d’ezhan kuzat he zeskadurez. O veza ne gomze nemed oc’h red, ar skolaerien all o doa leshanvet anezhan ann Ejenn mud. Hogen, eunn devez ar rejant a lavaraz d’ezho : « — Ann hini a hanvit ann ejenn mud a vlejo ker krenv divezatoc’h ma vezo klevet he vouez dre bevar c’horn ar bed. »\nAr c’homzou-ma ne zalejont ket da zont da vir. D’ann\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/175&oldid=137354 »


Constança Arle - Wikipedia\nUr pennad Constança zo ivez.\nKonstanza Arle, rouanez ar Franked en XIvet kantved. Engravadur eus dibenn an XIXvet kantved .\nBez Roperzh II ha Konstanza\nDelwenn Konstanza war he bez\nConstança, ganet war-dro 986 en Arle ha marvet e miz Gouere 1032 e Melun, a oa merc'h d'ar c'hont Gwilherm Iañ Provañs ha d'e bried Adelaid Anjev. Rouanez Bro-C'hall e teuas da vezañ pa euredas d'ar roue gall Roperzh II en doa kaset kuit e ziv wreg kentañ dija.\nE 1003 ec'h euredas gant Roperzh II an Deol, roue Bro-C'hall. Hemañ a oa bet eskumunuget gant ar pab Gregor V en abeg d'e zarempredoù gant Bertha Bourgogn. Dre na oa ket bet Bertha evit genel bugel ebet ken eo e voe divizet an eured gant Constança.\nNe voe ket degemeret mat war a seblant ha marteze eo abalamour da se e klaskas he dial o tammall lod eus ar pennoù bras da vout disivouderien.\nDeskrivet eo Bertha evel ur geben griz ha taer ha buan e savas daou strollad e lez ar roue : tu Roperzh ha tu Constança.\nEn aner e klaskas Roperzh lakaat nullañ o eured, betek mont da gaout ar pab e 1010.\nSeizh bugel zo bet ganet diwar an eured-se. En o zouez :\nHuon II Bro-C'hall (1007-1026), o mab henañ, sakret e 1017 e Compiègne, a voe kenroue gant e dad, met mervel a reas a-raok e dad, e 1026, da 19 vloaz;\nHerri (1008-1060), roue Bro-C'hall, sakret e Reims e 1027, daoust da enebiezh Constança a glaske lakaat he mab all Roperzh da roue.\nRoperzh Iañ Bourgogn (1011-1076), dug Bourgogn ha kont Auxerre;\nEudes Bro-C'hall (1013-?), aet foll;\ne 1027 da Richarzh III Normandi;\nhag e 1028 da Baldwin IV Flandrez;\nMervel a eure Constança Arle e Melun d'ar 25 a viz Gouhere 1032, bloaz war-lerc'h he fried, ha beziet e voe en abati Sant-Denez.\nAdtapet diwar « https://br.wikipedia.org/w/index.php?title=Constança_Arle&oldid=1864479 »\nKemmoù diwezhañ degaset d'ar bajenn-mañ d'an 29 Gen 2020, da 15:33.


SELAOUIT | Goulc'han Kervella a ro e soñj diwar-benn afer e levr difennet gant an ensellerezh akademiezh\nVendredi 5 février 2016 à 21:35 -\nDifennet eo bet da TES (Ti embann ar skolioù) embann ul levr bet skrivet gant Goulc'han Kervella hag anvet "Mari Vorgan ar Glandour". E-barzh al levr-se e vez anv deus Roparz Hemon. Goulc'han Kervella a lavar deomp hirroc'h.\nGoulc'han Kervella, saver pezhioù-c'hoari ha rener Strollad ar Vro-Bagan - Gireg Konan - Creative Commons\n"Va romant din-me n'eo ket tamm ebet meuleudi da Roparz Hemon !" G. Kervella :\nGoulc'han Kervella "Mesket e vez lennegezh ha politikerezh" (4mn)\nNe felle ket d'an ensellerezh akademiezh na da TES kemer ar gaoz war an afer-mañ.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Marcella Corcoran Kennedy) (KildareStreet.com)\nResults 1-20 of 834,275 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Marcella Corcoran Kennedy)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Marcella Corcoran Kennedy)


Guy Hascoët - Wikipedia\nGuy Hascoët a zo ur politikour gall, ganet eo d'an 29 a viz Here 1960 e Le Mans (Sarthe).\nGuy Hascoët e 2010, evit an dilennadegoù rannvro\nE 1992 e voe unan eus kevraouerien bennañ an emglev etre Ar Re C'hlas hag ar Parti socialiste e rannvro an Nord-Pas-de-Calais. Ar pal a oa e vefe gant Ar Re C'hlas ar c'hentañ prezidantez rannvro, Marie-Christine Blandin, Guy Hascoët a voe bet besprezidant.\nE 1997 e teuas da vezañ kannad an Norzh, hag e miz Meurzh 2000 e zeas e-barzh gouarnamant Lionel Jospin evit dont da vezañ Sekretour-Stad evit ekonomiezh kengret, da lavaret eo ober war-dro ar c'hevredigezhioù, ar c'hevelourioù hag ar c'henwarezioù.\nGoude bodadenn kevreadel Ar Re C'hlas e Reims e dibenn 2004 e klaskas dont da vezañ sekretour broadel ar strollad, met ne zeuas ket a-benn, ar raktres a ginnige a voe nac'het da gentañ gant ar CNIR. Kuitaat a ra neuze Ar Re C'hlas evit distreiñ da Vreizh evit en em gouestlañ d'e labour kuzulier war an diorroadur padus.\nDibabet e voe d'ar 7 a viz Du 2009 evit bezañ e penn al listenn Europe Ecologie Bretagne (hag a vodas Europe Ecologie hag UDB) da-geñver dilennadegoù rannvro 2009. Dastum a reas gant e listenn 12,21 % eus ar mouezhioù en dro gentañ, d'ar 14 a viz Meurzh 2010, izeloc'h eo an disoc'hoù eget ar pezh a c'hortoze met gellout a ra chom en eil tro. Ne zeu ket a-benn d'en em glevout gant Jean-Yves Le Drian (e penn eus listenn ar PS, ha prezidant ar rannvro betek-hen) etre an daou dro evit kendeuziñ an div listenn-se eus an tu kleiz. Adkas a ra neuze al listenn Europa Ekologiezh Breizh en eil tro. Ar rannvro gall nemeti eo evit pehini n'eus ket bet a emglev etrezo. Evit an eil tro e dapont 17,37 % eus ar mouezhioù, ar pezh a ro dezho 11 dilennad e Kuzul Rannvroel Breizh. E respet kentañ eo abaoe m'en deus dilezet e bost kannad.\n1989 -1995 : Kuzulier-kêr e Lille\nMeurzh 1992 - Meurzh 1998 : besprezidant kuzul-rannvro an Nord-Pas-de-Calais\nMezheven 1997 - Meurzh 2000 : kannad RCV an Norzh\nMeurzh 2000 - 2002 : Sekretour-Stad evit an ekonomiezh kengret e gouarnamant Lionel Jospin, kenstaget ouzh ministr al Labour\nAbaoe ar 21 a viz Meurzh 2010 : ezel eus Kuzul Rannvroel Breizh\nDilennadegoù rannvroel 2010 e Breizh\nRoll kannaded an Norzh\nLec'hienn Guy Hascoët, kuzulier\nFichenn levrlennadur war lec'hienn ar Vodadenn Vroadel\nPrezegenn en AG "francilienne" e 2004\nPennad er gazetenn Libération, 27/02/2010\nAdtapet diwar « https://br.wikipedia.org/w/index.php?title=Guy_Hascoët&oldid=1487036 »\nDernière modification le 5 Ebr 2013, à 06:00\nKemmoù diwezhañ degaset d'ar bajenn-mañ d'an 5 Ebr 2013, da 06:00.


Brittany Ferries hag ar Brexit\nPenaoz 'vo ar bloavez 2019 evid Brittany Ferries gand ar Brexit o tostaad ?\nE petra beza fiziañs er mareou-mañ ?\nKenstrivadeg ar bagadou e Brest\nKaoud ar pennadou all : lennegez, Merser, My Skaouidig\nRei a reer deoh amañ eun tañva euz peb pennad. Evid gelloud lenn ar pennadou-mañ war o hed, gwelit izelloh penaoz kaoud an niverenn 317 a-bez war baper pe e stumm pdf.\nJean-Marc Roue ha Brittany Ferries\nAr Brexit o tostaad\nFrañs hag ar mor\nBrittany Ferries sifrou\nBeza fiziañs ?\nBagadou Brest 2019\nPenaoz e vo ar bloavez 2019\nevid Brittany Ferries\ngand ar Brexit o tostaad ?\nPennad-kaoz gand Jean-Marc Roué, prezidant Brittany Ferries\nLabourer-douar e oa Jean-Marc Roue e Plougouloum, pa ‘z eo bet galvet da veza eil-prezidant Brittany Ferries e fin ar bloavez 2006. Tri miz war-lerh, setu m’eo bet laket kerkent da brezidant ar gompagnunez : ne gave ket dezañ e vije bet ken dillo, emezañ. Nemed Alexis Gourvennec, an den e-noa savet Brittany Ferries e 1972, a zo deuet da vervel d’an 19 a viz c'hwevrer 2007. Abaoe, zo bet bloaveziennou diêz ha bloaveziennou kaer. Nemed ema bremañ ar Brexit e toull an nor… Daoust hag eur riskl a zo e trofe fall an traou ? Displega a ra Jean-Marc Roue da lennerien Brud Nevez penaoz e wel an traou.\nJean-Marc Roue : Abaoe deg vloaz e vez Brittany Ferries o cheñch bemdeiz hag eo bet kresket euz eun tamm mad. Ar grizenn vraz pe ar fallaenn e 2008 he-deus laket an traou diêz evidom peogwir zo leun euz on hlianted a zo Anglizien, a bê ahanom e luriou saoz . Ha ni a vez o pêa en euro ar re a zo o labourad ganeom. Setu e rankom cheñch beb bloaz milionou etre al lur saoz hag an euro. Pa vez al lur saoz war an izel, Brittany Ferries a goll leun. E 2012 em-eus ranket lavared da doud an dud e oa red labourad muioh ha beza pêet eun tammig nebeutoh : n'eo ket bet êz da zisplega dezo ! A-hend-all, Brittany Ferries he-dije ranket chom a-zao.\nDa houde on-eus ranket cheñch ar harburant evid ar bigi, peogwir e houlenne Bruxelles digand ar re a labour e Mor Breiz digreski forzig ar pez a vez anvet « oxyde de souffre » hag a zo o tond deuz ar moteurien hag a dev fioul. Setu ez eus bet ranket lakad filtrou war ar bigi, c'hweh deuz outo. 2015 ha 2016 a zo bet daou vloavez dispar evid Brittany Ferries, al lur saoz a oa uhel, ar homers a oa mad, lod hag a ree koñkurañs deom a zo chomet a-zao da ober ar memez micher ganeom-ni, setu Brittany Ferries 'deus gonezet forzig gwenneien.\nYa, med e 2016 eo kouezet ar Brexit warnoh. […] Penaoz e vo ar bloavez 2019 evid Brittany Ferries gand ar Brexit o tostaad ?\nNe ouzom ket c'hoaz. Memestra, Brittany Ferries, me hag an dud a zo o labourad er gompagnunez, a zo oh en em brepar, kerkas e vefe ar gwasa toud. Perag ? Pezegwir n'ouzom ket pe ar gwasa toud 'vezo pe ne vezo ket. Med ar gwasa toud eh ouzom petra eo. Me gav din e vezo Brexit. Peur e vezo n'ouzon ket ha penaoz e vezo n’ouzon ket ive. Ar pez a zo, ma vez ar Brexit e fin miz meurz , ni vezo prest d’ober on micher atao da gas an douristed hag ar hamionou. Ma vez Brexit kaled, ni vezo prest. Ha ma vez skañvoh, ni vezo prest ive. Ar pal on-eus eo beza prest evid ar Brexit kaled. […]\nDen ne oar c'hoaz hag-eñ e vo prest an Anglizien da lared ya d’an emgleo a zo gand Bruxelles ?\nEur choaz politik eo ar Brexit, an dud o-deus lavaret o zoñj, mond kuit euz Unaniez an Europ. Bremañ eo d'ar bolitisianed e Londrez da weled petra ar gwella evid Bro-Zaoz . An dra-ze zo diêz. Perag ? Pezegwir a-peus eun all fas dit, Unaniez an Europ, ha n’e-neus ket c'hoant leskel toud pez o-deus c'hoant an Anglizien da gaoud. Setu e rankez kaozeal an eil gand egile. Unaniez an Europ a lavar « me ne lohin ket, n'eo ket me ‘meus choazet pez en em gav ». Me 'gav din, an Anglizien 'oa ket an dra-ze en o zoñj p'o-deus votet. Unaniez an Europ 'deus ket da loh, lezennou zo ha n’eus ket soñj da jeñch anezo, normal eo. Setu pa vez politik, ez eus eun dra bennag all en em gav, den ebed n'e-neus c'hoant da goll e blas. An diêsa eo evid Brittany Ferries peogwir n'eus ket moien da houd petra vezo 'giz Brexit ! Ni a vezo prest atao evid eur Brexit kaled. […]\nAr vanifestadeg : Eun toulladou tud a-eneb ar Brexit, gand o bannielou european, dirag Parlamant Westminster e Londrez, d’an 12 a viz c’hwevrer 2019. Foto : FB\nAr Frañs aliez a jom a-zao 'barz ar porz\n[…] Lavaret e-neus ministr an Aferiou diavêz, Jean-Yves an Drian, o-deus an armatourien en tu-mañ eur gartenn vad etre o daouarn da heul ar Brexit. Gwir eo se ?\nEur gartenn vad a zo, peogwir ez eus dija e Rosko hag e Cherbourg maread a drafik gand Republik Irland, setu ne jeñcho ket e mod-se. Brittany Ferries a ra dija eun hanter muioh a dreuziou etre Rosko ha Cork, bremañ ez eus diou wech ar zizun e-leh unan, ne vefem ket gouest d'ober muioh.\nEur gwir bolitikerez evid ar mor e-neus pe n'e-neus ket gouarnamant Frañs ?\nAr Frañs aliez a jom a-zao 'barz ar porz, eur politik porziou he-deus. Memestra ar gouarnamant-mañ n'eo ket heñvel toutafed. Ar Henta Ministr, Édouard Philippe, e-neus displeget da armatourien Frañs e talho da zikour evid implijoud Fransizien war ar bigi deuz bro-Frañs : e rankom lared eo dija eun dra vad. Brittany Ferries en amzer Alexis Gourvennec ne oa nemed 7 bag, bremañ ez eus 11 ! Unan muioh beb bloaz abaoe deg vloaz, nemed ar bloaz-mañ ne vezo ket. Gwechall ez eus bet P&O e Cherbourg, eur gompagnunez all en Haor. Bremañ en tu-mañ d’an Haor, n'eus ken med Brittany Ferries evid treuzi Mor Breiz.\nPeleh ema en em gavet dre just chantier ar vag nevez Honfleur ? Dale 'zo, a glever…\nBrexit a zo, diêsoh eo, nebeutoh a dud o tond gand on bigi evid ar vakañsou e bro-Breiz... Brittany Ferries n'eo ket toutafed ar memez kompagnunez evel deg vloaz ‘zo. Bremañ, peogwir n'he-deus ket kalz dle, ni zo bet gouest da lakad ober eur vag nevez. Nemed eo bet lavaret deom ne vefe ket ar Honfleur aze evid miz mae ar bloaz-mañ, fin ar bloaz nemetken. N'eo ket eun diêzamant evidom. […]\nN’out ket re nehet oll ?\nAbaoe m’eo krog Teresa May ha Michel Barnier da gaozeal an eil gand eben, maread amzer a zo paseet. Ni zo bet gouest d'en em brepar evid eur Brexit kaled. Ma ne vez netra, e vezo êsoh. Memestra, er bloaveziennou da zond e ranko beza greet muioh bruderez evid lared d'an Anglizien : deuit en-dro, ha muioh, e Breiz hag e Normandi !\nKomzou dastumet gand Fañch Broudic\nE Rosko, d’ar 4 a viz meurz 2019\nAr poltred a-uz eo hini an Honfleur evel ma vo.\nDa lenn ar pennad-kaoz gand Jean-Marc Roue war e hed er gelaouenn baper pe e pdf, gwelit izelloh.\nBrittany Ferries : ar sifrou\n• 11 batimant.\n• 3 eurvez 45 da vond euz an Haor da b/Portsmouth, 6 eurvez da vond euz Rosko da b/Plymouth, 8 eurvez 45 da vond euz Sant-Malo da b/Portsmouth, 14 eurvez da vond euz Rosko da g/Cork, 24 eur da vond euz Portsmouth da v/Bilbao pe Santander.\n• 2 500 a dud implijet e-pad ar bloaz, ha beteg 3 200 e-kerz an hañv.\n• En oll, 2 600 000 a veajourien kaset ha digaset e 2017, ar muia anezo etre Bro-Zaoz hag ar Frañs.\n• 86 000 etre Bro-Iwerzon ha Breiz.\n• 335 000 etre Bro-Zaoz ha Spagn.\n• 890 000 gwetur ar bloaz, 211 000 kamion.\n• 295 000 a dud o tond da weled rannvro Breiz, hag o-deus dispignet amañ 151 milion a euroiou.\n• Eur gont aferou 418 milion a euroiou ar bloaz (e 2017).\nAr vatimant Cotentin o vond euz Rosko da v/Bilbao. Aotre he-deus bet da dremen etre enez Eusa hag an douar braz, kement ha troha berr da vond d’ar Spagn, hag evel-se gonid amzer ha kaoud nebeutoh a vizou. Foto : Roger Léostic.\nEul logo nevez war ar bigi\nJean-Marc Roue : Dija, pevar pe bemp bloaz 'zo, e oa ar zoñj e-barz ar gompagnunez. Al logo pase a oa ruz ha glaz. Bremañ eo orañjez, glaz-kaol ha glaz-mor.\nAl liou n'eo ket ken kreñv partoud, kreñvoh eo en traoñ evid en neh.\nAr glaz-kaol a zo evid an Irland,\nar glaz-mor evid ar mor evel just,\nan orañjez evid an douar, peogwir eo ar beizanted a zo perhenn war Brittany Ferries.\nAr vatimant Normandie, gand al logo nevez war he hostez\nE petra beza fiziañs\ner mareou-mañ ?\nKlevet ho-peus lared sur a-walh pe lennet en ho kazetennou emaer en em gavet hiviziken en eur marevez falz-keleier, ha ne vezont ket pell oh ober tro eur vro ha zoken tro ar bed. Padal ne vez ket êz, war an taol na diwezatoh memez, ober an disparti etre ar re-ze hag ar re wir.\nAbaoe c'hweh miz ho-peus heuliet moarvad monedone ar Jiletennou melen er hroaz-hentchou-tro da genta, gand tud vunut o sevel o mouez e-pad eun ugent sadornvez bennag hag oh en em rei da gleved evel na oant ket bet klevet pell a oa, gand drasterien o tond d'o heul da blanta reuz er hêriou braz goude ze.\nPerz ho-peus bet kemeret marteze en Diviz-meur, pa oam oll bet galvet da zisklêria or soñj ha da sklêrijenna ar pennou braz war an doare gwella a vefe da houarn ar vro. Deuet eo end-eeun Aotrou prezidant ar Republik da Zant-Brieg da dabutal gand eur 600 mêr bennag deuz bro-Breiz, evel e-neus bet greet e leh all e-pad daou viz, ken ema bremañ an oll ha pep hini o hortoz gouzoud petra 'deuyo er-mêz euz an tok.\nSetu savet c'hoant ennom ive goulenn gand eun toullad tud daoust hag e petra 'heller beza fiziañs en deiz a-hirio. Pemp o-deus asantet skriva beb a bennad diwar ze evid Brud Nevez, war-eeun e brezoneg, ha ne oa ket ken êzet-se d'ober. Trugarez dezo da veza greet.\nDa lenn ar pennadou war-lerh war o hed er gelaouenn baper pe e pdf, gwelit izelloh.\nAnnie Coz : Fiziañs am-eus\nel lusk dreist-ordinal a zo e pep hini\nE petra 'heller kaoud fiziañs er mareou-man, emit-hu?\nN’on ket sur tamm ebed da veza e-touez ar re varreka evid respond d’eur seurt goulenn.\nN’on na prederourez, nag istorourez […].\nFiziañs am-eus el lusk dreistordinal a zo e pep hini, hag a laka ahanom da stourm evid beva hag evid ar vuhez. A-drugarez d’al lusk-se eo ma z eus c’hoaz euz gouenn mabden. Lakaet en-deus ahanom a-viskoaz da glask ergerzoud ha kompren ar bed en-dro deom. Daoust d’ar barradou follentez ez eus bet kement anezo a-hed on istor hag e keleier ar mediaou, fiziañs em-eus c’hoaz e furnez ma henseurted. Gouest om da fazia, med gouest om ivez da denna kenteliou euz or mankou e-ser gwellaad an traou. […]\nC’hoant am-eus da echui en eur venegi André Gide a skrivas, en andred d’ar yaouankiz, en e skrid diweza :\n“Ne zougan kelennadurez ebed, nah a ran roi aliou, ha pa zav tabut e kilan dioustu. Med gouzoud a ran ez eus hirio lod a glask a-dastorn ha n’ouzont mui e piou kaoud fiziañs.\nD’ar re-ze e lavarin :\nKredit ar re a glask ar wirionez,\nArvarit war ar re a gav anezi,\nArvarit war pep tra,\nHogen n’arvarit ket warnoh ho-unan.”\nAnnie Coz a zo bet kelennerez. Eul leor danevellou, "Bili er mor" he-deus embannet e ti Skol Vreizh.\nPaolig Kombot : Perag gortoz c’hoaz\nevid rei fiziañs en amzer-da-zond ?\nKaoud fiziañs en petra hag en piou ? Peadra da fallgaloni, pa weler e pesort stad ema an traou en-dro dim : diazezou ekonomiez on bro o vond d’an traoñ, ar re yaouank o vond da glask labour da leh all, tud war o leve o tond da brena tier war an Arvor, eun hanter euz Bro Vreiz o ‘n em drei war-zu Pariz, an tiriadou etre an teir meurgêr (Roazon, Naoned, Brest) o koll o foblañs hag o nerziou, niver ar babigou o henel teir gwech izelloh eged heni ar re goz o vervel e kêriou-etre evel Kastell, Lezneven (ne gomzan ket euz kumuniou an Argoad, bet kollet ganto eun hanter euz o foblañs dindan eur hantved), niver ar vrezonegerien o terhel da ziskenn (an tri hard anezo en tu all da 60 vloaz !) […]\nKoulskoude on-eus ar chañs da veva ‘barz eun « demokratelez liberal », daou her diêz da lakaad da glota an eil gand egile : goulenn a reom an oll frankizou, med ankounac'heet e vez ganim ez om ivez keodedourien, hag e tle ar strollad-tud ma vevom ennañ - ar Gevredigez eta - beza mestr war an heniennou, hag e tle ar pez a zo boutin tremen a-raog an interestou personel. Evid-se, e ranker kaoud eur Galloud, choazet gand ar Bobl, a zo en e garg sevel lezennou.\nAze, a gav din, ema an dalh : ‘barz eur vro ken liessort ha Bro-Frañs, n’en-deus ket ar galloud-se dalhet kont euz yezou, sevenadur, istor, ekonomiez ar broiou “bihan” a zo enni ; red eo eta e vefe ar galloud-se kalz tostoh ouz an dud, evid ma kemerfe ar re-mañ perz en o aferiou dezo ; evid se e rank Rannvro Breiz goulenn e vefe roet dezi ar gwir da arnodi, evel ez eo skrivet e Bonreiz Bro-Frañs (rannbennad 72). […]\nPaolig Kombod a zo prezidant Ar Falz ha Skol Vreizh.\nLena Catalan Marcos :\nTech an dud wasket eo kaoud fiziañs\nPleiben* d'an 13 a viz c’hwevrer 2019.\nBureviou yen eur gevredigez servijou evid ar re goz war ar mêz. Ar zizun baseet e oa bet resevet eul lizer gand Soaz : « Convocation à un entretien préalable à une sanction disciplinaire pouvant aller jusqu’au licenciement ». Barzoniez uhel ar galleg melestradurel. Eul lizer erbedet, evel just, liziri ar helou fall, ar re a ranker mond d’an ti-post da gerhad. Petra 'hoarvezfe ma n’afen ket ? a zoñjez bewech. Ne ouezez ket. Mond a rez memestra.\nSimpl eo al lizer. N’hallfe ket beza simploh. Eun deiz, eun eur. Na penaoz na perag. Da zevez an emgav e helloh beza ambrouget gand forz peseurt hinienn ezel euz an embregerez a vo bet choazet ganeoh. Petra an diaoul ‘m-eus bet greet ? ‘zoñjas-hi neuze. […]\nDaou zevez war-lerh e teuas an eil lizer. Un eil lizer erbedet ennañ peder fajennad skridou. D’an devez-se eo e teuas Soaz d’ar sindikad.\nKalz re ziwezad e oa dija. Licenciement pour cause réelle et sérieuse.\n59 vloaz eo Soaz.\nSur eo ne gavo ket labour ken. […]\nTech grevusa an dud wasket eo kaoud fiziañs. Bemdez e lavaran ar memez tra. N’eus respont ebed d’az koulenn.\nArabad kaoud fiziañs.\nLena Catalan Marcos\n* Eun istor wir eo, med cheñchet eo bet anoiou an dud hag al lehiou.\nLena Catalan Marcos he-deus greet studiou war ar sokiologiez ha war ar brezoneg. Ema o labourad en eur sindikad.\nHerri Gourmelen : C'hwervoni,\npa reer ar hontrol deuz digreizenna\n« War kement tachenn zo e vez kemeret an divizou pouezusa e Pariz pe e leh all », setu ar pez a skrive bloaz zo Michel Urvoy, kazetenner Ouest-France, o venegi skweriou an SNCF, Arkea, NDdL, krenn an tiz war an heñchou, statud Korsika, skornadur ar skoazellou dleet d'ar humuniou, d'an departamañchou, d'ar rannvroiou.\nPep tra a-bouez divizet e Pariz hag e leh all, pa rank ar strolladuriou lehel pêa evid se ha, da genta poent, ar re bella deuz kreizenn ar galloud, a-fed politikerez kenkoulz hag ekonomiez. Pep tra troet war-zu Pariz pa z a frankiz-ober ar strolladuriou lehel war-ziskar dre ziouer a arhant hag a halloud. […]\nE 2013, dre atiz ar strollad UDB, en-doa Kuzul-Rannvro Breiz savet eur raktres ennañ spered eun digreizenna gwirion, hervez poz J.-Y. Le Drian e-unan : digreizenna hirie a dlee beza rannvroela. Lared eo bet braz an dizouezadenn e-keñver ar pez a houlennem, hag a oa tu da hortoz pa oa bet lañset ar breujou, zo disterig tra.\nAbaoe e houl ar Huzul-Rannvro e hellje, d'an nebeuta, tenna gounid euz ar gwir da arnodi en eun doare ledannoh eun tamm evid ar pez a vez asantet – gwall biz - gand ar Stad. Mad ha red eo goulenn ar gwir da arnodi, hag ar galloud-divizoud, hag ar yalhajou sañset dond da heul, med n'eo ket tra-walh pa z eus kaoz euz Breiz.\nHerri Gourmelen a zo bet unan euz pennou UDB e-pad pell, kuzulier-rannvro ha kuzulier ti-kêr e Sant-Malo.\nDenez Pichon : E peb leh hag e peb micher\nez eus tud a heller kaoud fiziañs enno\nE petra kaoud fiziañs er mare a-vremañ ?\nA-raog mond war an dachenn, mad eo gouzoud petra eo ar fiziañs hervez ar geriaduriou : da genta, "eun esperañs kreñv en eun den pe eun dra". Difetiz eo eta : eun “esperañs” eo. Evel ar garantez hag ar vignoniez, n’eus ket tu da weled ar fiziañs e gwirionez, he foueza war eur valañs, he muzulia gand eur reolenn. Padal, peb den a oar, don ennañ, petra eo, ha peb den a oar rei eur hevala a fiziañs d'egile. Roet e vez fiziañs hervez eur skeul. Ne weler ket an traou difetiz : n’eo nemed dre zinou dispaket en diavêz e vez gwelet live ar fiziañs roet gand eun den d’egile.\nN’eus ket tu da brena fiziañs en a-raog : m'e-neus unan bennag disfiz ouzin, ne hellan ket mond davetañ goude prena eun tamm fiziañs da rei dezañ em heñver. Eun den a rafe evel-se a vagfe muioh a zisfiz c'hoaz en egile, evid m'e-nefe greet o chom sioul. […]\nAmprou an amzer hag an oberennou eo ar bazenn ziweza evid peurechui prizia live ar fiziañs roet d’eun den. An hini ziêsa, an hini badusa, med an hini bonnera ivez. Pa bad an darempredou hag an oberennou, n’eus ket tu da cheñch priziadur ar fiziañs war ar prim : stabilloh-stabilla eo. An amzer a dremen, dizeblant, an dud a hell dizoñjal, med chom a ra santimant ar fiziañs, gand e dregantad stag outañ. […]\nE petra kaoud fiziañs er mare a-vremañ eta ? Setu va zoñj, en urz :\nen oberennou, ar pep pouezusa\ner mennoziou, zo a-bouez\nen neuz, eun dra dister a-walh.\nSiwaz, er gevredigez, er mediaou – leh e ya an traou buannoh-buanna -, priziet e vez an nesa diwar eur zantimant kenta ha dister, pront da douella an dud.\nBremañ, pa daper gouzoud e petra/piou e heller kaoud fiziañs, digeri a ra war eur goulenn all : peleh ha penaoz kavoud anezo ? War a zeblant, n’eo ket er sistem politikel penna a-vremañ.\nD’an 3 a viz meurz 2019\nDenez Pichon a zo rener "Askorn Medical" e bro Roazon. Eun dezenn e-neus divennet diwar-benn ekonomiez ha brezoneg.\nKenstrivadeg ar bagadou e Brest :\nnag a reuz !\nDeuet e oa c'hwezeg bagad ar rummad kenta e Brest d'ar 17 a viz c'hwevrer paseet evid lodenn genta o henstrivadeg broadel. Daou zevez koñkour a vez aozet beb bloaz gand "Sonerien" (ano nevez BAS, pe Bodadeg ar Sonerien, abaoe n'eus ket pell 'zo), hag en Oriant e vo an eil, e penn kenta ar Goueliou etrekeltieg e miz eost.\nMa hell ar bagadou seni ar pez o-deus c’hoant en Oriant - gand ma vo liou sonerez ar vro war an toniou, memestra ! - e Brest e rankont douja d’eun terouer. Er bloaz-mañ eo ar broiou dardoub, chtou, Kalanel, bidar ha me oar-me pehini all a oa bet dibabet. En e jeu e oa Yann gavotenner moarvad ! […]\nBuan e ranker ober da stalia pep tra a-raog na vije prest ar zonerien da boufa 'barz. Arabad d’ar bagadou mond en tu all da unneg munutenn pep hini, koll poeñchou a hellfent ma vefe re hir o frapad muzik.\nWar al leurenn e rank an deknisianed lakaad pep tra e plas dindan eiz munutenn, sañset. Êz eo da gompren, pa ouezer e pad an abadenn a-bez ouspenn… pemp eurvez !\nMe 'blij din ar zonerez bagadou, med soñjit ‘ta, pemp eurvez diouz renk… ! En em houlenn a ran a-wechou penaoz e hell ober an daouzeg barner evid ma chomfe lemm o diouskouarn e-pad keid amzer. […]\nBagad Cap Caval war leurenn ar C'houarz. Foto : Maureen Sicard.\nDa lenn pennad Bernez Quillien war e hed er gelaouenn baper pe e pdf, gwelit amañ dioustu, izelloh.\nPrenit 'ta niverenn 317 Brud Nevez : 10 € ar skwerenn war baper (keit ha ma vo deuz outo !) ha 5 € ar stumm niverel.


Quimper+, an arload a aesa kêr !\nLe 20/03/2019 • Mis à jour le 20/03/2019 | 12h05\nReiñ a ra Kêr Gemper lañs d’he arload Quimper+ a c’hallit pellgargañ gant ar chomlec’h-mañ quimperplus.bzh dre ho poellgomzer pe ho tablezenn. Daou servij pleustrek zo kinniget : kemenn an traoù a-dreuz war an domani foran ha parkañ e kêr.\nGant Quimper+, e kemennan an traoù a-dreuz !\nGant an arload e c’hall an dud reiñ da c’houzout traoù a-dreuz war an domani foran (lastez diskarget hep aotre, gouleier siek, panelloù-heñchañ gwastet…) ha gouzout penaos ez a o c’hemennoù war-raok.\nEvel-se, gant ur gartenn etreoberiat hag ur furmskrid enlinenn e c’hallo tud Kemper kelaouiñ an Ti-kêr pa vo un dra a-dreuz pe un darvoud. Ur wech enrollet ar c’hemenn e kaser anezhañ war-eeun d’ar servijoù a zere evit ma c’hallint renkañ an traoù.\nUr c’hod heuliañ a roer da bep kemenn hag a gaser d’an den dezhañ da welet penaos ez a e c’houlenn war-raok. Kerkent ha ma vo renket an traoù e vo kaset ur postel kadarnaat dezhañ evit kelaouiñ anezhañ.\nDre an arload-se eo pedet an dud gant an ti-kêr da sikour gwellaat ha kempenn an domani foran.\nGant Quimper +, e parkan ma c’harr aes !\nGant an arload Quimper +, ur servij all, e c’hall an dangarrerien parkañ aesoc’h o c’hirri e kreiz-kêr. Rak gallout a reer bremañ kaout titouroù bep ma teuont gant ur poellgomzer, gant kartennoù evit gouzout pet plas vak a zo er parklec’hioù diavaez meret gant Kêr Gemper.\nGant an arload e c’haller ivez paeañ e blas pa barker e garr war an hent, paeañ un treziad goudeparkañ pe sevel klemm ouzh servij an hentoù hag ar parkañ.\nA-benn nebeut e vo arc’hwelioù all o tont da glokaat ar servijoù kinniget.\nUn arload aes d’ober gantañ !\nEvit ober gant an arload Quimper+, n’eo ket diaes ! Trawalc’h eo d’an implijer kevreañ gant merdeer e boellgomzer pe e dablezenn er chomlec’h-mañ : quimperplus.bzh ha klikañ war an arc’hwel en deus c’hoant da implijout. Ne chom d’an implijer nemet heuliañ an traoù kammed-ha-kammed evit sevel e c’houlenn.\nMont war Quimper+


Verknüpfte Dokumente : [365 document(s)]\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn. / ROBERT Jean-Charles (Luc'hskeudennet gant). - - KDSK_EMGANN_CB_A304_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn. / ROBERT Jean-Charles (Luc'hskeudennet gant). - - KDSK_EMGANN_CB_A294_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0056_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0046_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0042_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0077_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0076_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_A302_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_A301_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_A300_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0060_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0068_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_A291_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_A292_P.jpg\n[Foto] Kamp hañv e berrien, 1989. / [Disanv] (Luc'hskeudennet gant). - - KDSK_SAE_Lodad02B1285_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_B0440_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_C007_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_C005_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_C004_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_C003_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_C002_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_B0448_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_B0453_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_B0452_P.jpg\n[Foto] Manifestadeg e Roazhon, d'an 22 a viz Meuzh 2003, evit difenn dazont ar brezhoneg. / OGIER Michel (Luc'hskeudennet gant). - - KDSK_SAE_Lodad02C0197_P.jpg\n[Foto] Manifestadeg evit adunvaniezh Breizh, e Naoned, d'ar 1añ a viz Meurzh 1998. Niveroù 5 departamant Breizh war dilhad ur renk manifesterien. / PIGNET D. (Luc'hskeudennet gant). - - KDSK_EMGANN_CB_B0493_P.jpg\n[Foto] Manifestadeg evit deskadurezh ar brezhoneg er skolioù publik, dirak Rektordi Roazhon, d'ar Yaou 26 a viz Mae 1994. / [Disanv] (Luc'hskeudennet gant). - - KDSK_SAE_Lodad02A0973_P.jpg\n[Foto] Manifestadeg evit souten Diwan, e Kemperle, miz Gwengolo 1995. / [Disanv] (Luc'hskeudennet gant). - - KDSK_EMGANN_CB_B0441_P.jpg\n[Foto] Miliadoù a dud a oa 'n em gavet e Berrien e Menez Are evit lidañ 20 vloaz Dastum, etre ar 1añ hag ar 4 a viz Here 1992. A bep seurt traoù a oa kinniget d'an dud : sonerezh pobl ha kan diskouezet hervez ar broioù (Kernev, Leon, Treger, Gwened ha Breizh Uhel), kontadennoù, fest-deiz ha fest-noz e-pad 12 eurvezh... / [Disanv] (Luc'hskeudennet gant). - - KDSK_SAE_Lodad02B1234_P.jpg\n[Foto] Miliadoù a dud a oa 'n em gavet e Berrien e Menez Are evit lidañ 20 vloaz Dastum, etre ar 1añ hag ar 4 a viz Here 1992. A bep seurt traoù a oa kinniget d'an dud : sonerezh pobl ha kan diskouezet hervez ar broioù (Kernev, Leon, Treger, Gwened ha Breizh Uhel), kontadennoù, fest-deiz ha fest-noz e-pad 12 eurvezh... / [Disanv] (Luc'hskeudennet gant). - - KDSK_SAE_Lodad02A1229_P.jpg\n[Foto] Panelloù-hent e brezhoneg war vord un hent. / [Disanv] (Luc'hskeudennet gant). - - KDSK_EMGANN_CB_B0653_P.jpg\n[Foto] Pik-nik aozet gant Stourm ar Brezhoneg (SAB), e Plouneour-Menez, war lec'hienn adkaser Roc'h Tredudon (distrujet e miz C'hwevrer 1974, gant ur gwalldaol). / [Disanv] (Luc'hskeudennet gant). - - KDSK_EMGANN_CB_A282_P.jpg\n[Foto] Pik-nik aozet gant Stourm ar Brezhoneg (SAB), e Plouneour-Menez, war lec'hienn adkaser Roc'h Tredudon (distrujet e miz C'hwevrer 1974, gant ur gwalldaol). / [Disanv] (Luc'hskeudennet gant). - - KDSK_EMGANN_CB_A283_P.jpg\n[Foto] Pik-nik aozet gant Stourm ar Brezhoneg (SAB), e Plouneour-Menez, war lec'hienn adkaser Roc'h Tredudon (distrujet e miz C'hwevrer 1974, gant ur gwalldaol). / [Disanv] (Luc'hskeudennet gant). - - KDSK_EMGANN_CB_B0028_P.jpg\n[Foto] Pik-nik aozet gant Stourm ar Brezhoneg (SAB), e Plouneour-Menez, war lec'hienn adkaser Roc'h Tredudon (distrujet e miz C'hwevrer 1974, gant ur gwalldaol). / [Disanv] (Luc'hskeudennet gant). - - KDSK_EMGANN_CB_B0038_P.jpg\n[Foto] Pik-nik aozet gant Stourm ar Brezhoneg (SAB), e Plouneour-Menez, war lec'hienn adkaser Roc'h Tredudon (distrujet e miz C'hwevrer 1974, gant ur gwalldaol). / [Disanv] (Luc'hskeudennet gant). - - KDSK_EMGANN_CB_A279_P.jpg\n[DVD] Jibidi : Danses de Bretagne accessibles aux enfants. / KENDALC'H . - Ti-embann_Embanner : Editions Kendalc'h, 2010 - F.DAN(KEN)\n[DVD] Jibidi 2 : Danses de Bretagne accessibles aux enfants. / KENDALC'H . - Ti-embann_Embanner : Editions Kendalc'h, 2018 - F.DAN(KEN)\n[Levr] Jibidi. Jibidi 2.Aide-mémoire des Danses : 105 danses de Bretagne accessibles aux enfants. / KENDALC'H . - Ti-embann_Embanner : Editions Kendalc'h, 2018. - 118 pajenn. - 793.31K8(KEN)\n[Levr] Une Enfance bretonne pendant l'Occupation. / ROUZEAU Maurice . - Ti-embann_Embanner : Coop Breizh (Embannadurioù), 2014. - 156 pajenn. - 944.1-12(ROU)


Kaozeal:Riez - Wikipedia\nUr riez oc'h ober hec'h annez? Ur vaouez eo? N'eo ket sklaer ar pennad A-wechoù e kredan e komz eus un den, a-wechoù eus an "nasion", a-wechoù all eus ar stad. Ar re o deus ijinet ar ger ne oa ket sklaeroc'h o sonj evit se?\nQropotkinin 31 Meu 2006 da 08:44 (UTC)\nTennet em eus ar meneg "gant piv?" lakaet ganit goude un droienn bennak. N'eo ket peogwir ne vefe ket ezhomm da resisaat met peogwir emañ ar menegoù-se da vezañ lakaet war ar bajenn gaozeal kentoc'h eget e korf ar pennad. --Fulup 1 Ebr 2006 da 20:39 (UTC)\nMe eo an hini en deus troet ar pennad diwar ar saozneg. Gwelloc'h e kavan ober gant riez pa vez kaoz eus un "état souverain". Stad a zo evit ar stadoù kevredet (SUA) ha marteze evit an troioù-lavar hengounel : deskadurezh-stad. Kavet e vez riez er gwask brezhonek alies awalc'h. Dizoloet 'm eus er pennad e saozneg e vez komzet gant ar wiraourien eus ar "Westfalian State", met n'on ket gwiraour. Dre ar Wikipedia e tesker meur a dra. Ma n'eo ket reizh annez, ra vo degaset ur reizhadenn. --Ch. Rogel 1 Ebr 2006 da 22:00 (UTC)\nKuzhet ganin Emglev Montevideo abalamour ma n'ouzer ket da be hini e reer dave (pemp zo bet).\nLamet ganin daou liamm etrewiki giz kozh.\nSoñjoù personel Ch. Rogel zo e dibenn ar pennad.\nUr pennad Stad zo, a gas d'an hevelep danvez er yezhoù all, pa gas Riez da bajennoù disheñvelout.\nSad Edgar (kaozeal) 5 Mae 2014 da 12:42 (UTC)\nAdtapet diwar « https://br.wikipedia.org/w/index.php?title=Kaozeal:Riez&oldid=1571143 »\nKemmoù diwezhañ degaset d'ar bajenn-mañ d'an 5 Mae 2014, da 12:42.


Kaozeal:Azorez - Wikipedia\npt:Açores e portugaleg. Perak neuze lakaat Azorez, e-lec'h Asorez? Ma c'haller kaout ur gaozeadenn gant arguzennoù, trugarez. Bianchi-Bihan (kaozeal) 14 Ebr 2014 da 14:09 (UTC)\nWar a seblant e klot e meur a yezh ar "ç" portugalek gant "z", gwelet ivez ar portugaleg "Moçambique" hag a ro Mozambik e brezhoneg, koulz hag en ur bern yezhoù all.--Trec'hlid mitonet (kaozeal) 14 Ebr 2014 da 15:06 (UTC)\nMeur a yezh, met n'eo ket an holl. Ar "ç" portugalek zo distaget "s".\nKement hag ober e kavfen gwell kemer ar ger portugalek eget an hini tremenet dre ar saozneg. Mozambik a dlefe bezañ Mosambik ivez.\npt:Açúcar a zo sukr, ha n'eo ket zukr\npt:caça, a zo chase, n'eo ket chaze...\npt:graças, a zo grasoù, ha n'eo ket grazoù\npt:laços, a zo lasoù, ha n'eo ket lazoù\npt:poços, a zo puñsoù, ha n'eo ket puñzoù\ntraçar, a zo tresañ ha n'eo ket trezañ\nBianchi-Bihan (kaozeal) 14 Ebr 2014 da 15:39 (UTC) War a seblant eo bet tapet Azorez eus ar saozneg, ha Mozambik diwar ar galleg. Ma vefent kemeret diwar ar portugaleg, pezh a vefe poellekoc'h, e vefe: Asorez ha Mosambike. Bianchi-Bihan (kaozeal) 16 Ebr 2014 da 06:26 (UTC)\nAdtapet diwar « https://br.wikipedia.org/w/index.php?title=Kaozeal:Azorez&oldid=1566819 »\nKemmoù diwezhañ degaset d'ar bajenn-mañ d'an 16 Ebr 2014, da 06:26.


Lorient.bzh: Ar gêr-Liammiñ\nBranell gKerfichant, seul vui a dud àrni, seul vui a c’hoarzh\nC’hoant ‘peus da denniñ ho mad ag an devezhioù kaer kentañ é tebriñ er-maez ? Degasit ho poued, staliet eo an daol ! (Amañ, àr riblenn ar Skorf)\nUn dellad da labourat, legumaj ha frouezh bihan yac’h da saouriñ... Plijadur eo a vez produet el liorzhoù tiegezhel hag el liorzhoù rannet !\nTro-vale ar flondrennigoù, ur bourmenadenn hag a gontanto ar re a hunvre e lec’hioù frank\nUl liorzh brav ha bio : kani ar skolvamm Jacques Prévert e Koad ar C’hastell\nE Kerwenaneg emañ daet da benn vat nevesadur kêr. Ar Venzu\nEvit un amezegiezh ag ar c’hentañ, n’eus ket gwell evit ur pred lipous asambl. Prest oc’h razh ? Kêr an Oriant a brest ar ru deoc’h !\nKêr àr an aod…\n... Hag ar maezoù e kêr !\nKermelo : Sevel al liamm e kement lec’h ma aesay ar vuhez asambl.\nMa liorzh eo kêr\nAn dour, ar plant ha Mab-den... É klask kenveviñ. Tamm-ha-tamm e vez savet en-dro an anneuenn naturel-se e kêr, evel kement a hentoù é tiskouez d'ar vevliesseurted en arvar penaos donet en-dro betek e-kreiz ar c'harterioù.\nParkoù, liorzhoù, skwarioù hag hentoù a laka glazadur e buhez pemdez pep hini.\nUn dellad da labourat, legumaj ha frouezh bihan yac'h da saouriñ... Plijadur eo a vez produet el liorzhoù tiegezhel hag el liorzhoù rannet !\nTro-vale ar flondrennigoù, ur bourmenadenn hag a gontanto ar re a hunvre e lec'hioù frank.\nRanniñ ar ouiziegezh\nKêr ar mil vicher, kavell ar ouiziegezh, mammenn barregezhioù, n'eus ket mui nemet d'o zreuzkas. Seul vui a ouiziegezh a roer, seul vui a vez !\nAr Vediaoueg, lec'h razh arouiziegezh...\nGober anaoudegezh gant ar sonerezh adal ar vagouri pe ar skol-vamm.\nC'hoarioù pedagogel evit diorren e ijin en diwallerezh.\nPenaos e vez graet ar c'hêrioù ? Kompren ar c'hêraoziñ en atalieroù evit ar vugale kinniget gant servij bevaat ar savouriezh hag ar glad.\nAn taolioù gwellañ a za lies ag ur soñj eeun hag a sav kalz tud a-du gantañ. Kalonekaet e vez razh an dud a youl vat gant ar blijadur ec’h ober traoù asambl ha gant skoazell kêr e ta an c’hoant boutin da wir.\nBeajoù e kêr\nPep tra, tost-tre : evel-se e vez arboellet eoul-maen ! Àr droed hag àr velo eo ar feson gwellañ da vonet pa n’aer ket pell. Goude ec’h eus busoù. Evit monet kalz pelloc’h ec’h aer gant an tren ! Ha ma sammer pep tra ?\nTren + belo pe bus ha tren pe… Dibab a c’heller gober evit beajiñ !\nAr gêr hag a liamm ar buhezioù\nAl lodenniñ hag ar vignoniezh zo talvoudoù difennet gant tud an Oriant. Talvoudus-bras eo neuze aesaat ar vuhez er c’harterioù.\nE pep lec’h ec’h eus lec’hioù evit kejiñ ouzh ar re arall ; enne e vez sklomet liammoù, enne e ra anaoudegezh an amezeion, enne em gav ar vugale, enne e vez graet festoù gant ar re vras hag ar re vihan… An aon rak an dianav a ya diàr-wel ha gellout a reer lodenniñ gant ar re all da neuze.\nTost da bep tra, tost deoc’h\nEn Oriant e vez pep tra edan an dorn… pe an treid ! Bodet eo an aveadurioù. Kement tra ec’h eus afer anezhañ zo ur c’hwitelladenn ac’hanamañ : servijoù, skol-veur, marc’hadoù ha stalioù… En Oriant e kaver perzhioù-mat ar vuhez e kêr asambl gant ar mor hag ar maezoù tost. Penaos harziñ ouzh ur bedadenn ken brav ?\nE Koc’hu Merville e vez kavet gant ar lipouzerion hag ar begoù fin, a-c’houde 50 vlez, produioù fresk gounidet a-dost.


Stad Islamek - Wikipedia\nAr Stad Islamek (arabeg : الدولة الإسلامية ad-Dawlah al-ʾIslāmiyyah), bet ar Stad Islamek en Irak ha Siria pe ar Stad Islamek en Irak hag er Sav-Heol (الدولة الإسلامية في العراق والشام), anavezet ivez dre an teskanv داعش Daʿech, a zo ur Stad emzisklêriet d'an 29 a viz Mezheven 2014 gant ur strollad jihadour sunnit, e doare ur galifelezh. E miz Meurzh 2019 ez eo bet kollet tiriad diwezhañ ar c'halifad e Siria.\nAr Stad Islamek a voe brudet dre ar bed er bloavezh 2014 pa vountas war nerzhioù difenn gouarnamant Irak betek skarzhañ anezho diouzh lod kêrioù bras eus kornôg Irak, betek kemer kêr Mosoul ha Lazhadeg Sinjar. E miz Gouhere 2017, ar c'halifad a golle kêr Vosoul, an hini brashañ perc'hennet gantañ kemeret e oa bet gant al lu irakian. Goude an taol drastus-se, ar Stad Islamek en deus kendalc'het da goll tiriadoù d'ar Stadoù pe nerzhioù milourel enebet dezhañ. E miz Du 2017 e oa bet skarzhet eus an holl tiriadoù strategel.\nPennoù ofisiel an nerzhioù lu stadunanat o devoa embannet e miz Kerzu 2017, evel meur a reoù etrevroadel, ne chome nemet 2% eus an tiriad bet perc'hennet gantañ. D'an 10 a viz Kerzu 2017, kentañ ministr Irak Haider al-Abadi en doa embannete oa bet bountet gant nerzhioù lu Irak war ar Stad Islamek betek skarzhañ anezhañ diouzh harzoù ar vro. Kement-mañ a oa bet graet goude tri bloaz dalc'h eus tiriadoù ar vro gant ar strollad. D'an 23 a viz Meurzh 2019, ar Stad Islamek a golle lodennoù ziwezhañ e c'halifad. Kodianet e oa ar "gêr teltenn" hag an holl pokedoù en Al-Baghuz Fawqani goude Emgann Baghuz Fawqani.\nPolitikerezh ar Stad IslamekAozañ\nKondaonadur d'ar marvAozañ\nKondaonadur da vezañ divrec'hetAozañ\nAdtapet diwar « https://br.wikipedia.org/w/index.php?title=Stad_Islamek&oldid=1970703 »


Pieter Coecke van Aelst (14 a viz Eost 1502 en Aalst - 6 a viz Kerzu 1550 e Brusel) a oa ul livour hag ur savour-leurennier flamank, brudet evit e embannadur eus oberennoù Vitruvius e nederlandeg. Skignañ a reas ivez arz italian an Azginivelezh en Izelvroioù ar c'hreisteiz. E oberennoù a renker e skol romantel Antwerpen, rak enno e kaver ur meskaj eus arz Flandrez hag eus arz Leonardo da Vinci (gwelout Ar goan diwezhañ, 1531).\nPieter Coecke van Aelst, emboltred\nE Brusel e teskas ar vicher, gant Bernard van Orley. Soñjal a reer ez eas da Italia etre 1521 ha 1525, hag eno ec'h arvestas ouzh oberenn an Henamzer. E 1527 en em stalias en Antwerpen, ma tigoras e stal-labour ma veze savet a bep seurt oberennoù : engravadurioù, delwennoù, leurenniñ, gwer livet, tresadennoù pallennoù-moger ha bravigerezh. Hans Vredeman de Vries ha re all a genlabouras gantañ. Coecke van Aelst a zeskas ivez ar vicher d'e vab-kaer, Pieter Brueghel gozh.\nE-pad ur veaj da Gergustentin e 1533-1534 ec'h engravas ur rummad seizh koadengravadur anvet Mœurs et fachons de faire des Turcz.\nE 1539 e stagas gant treiñ l'Architettura gant Sebastiano Serlio e nederlandeg. Karl V a lakaas anezhañ da livour a lez ur pennadig a-raok e varv. Daoust ma voe e penn ur stal-labour oberiant hag a rae berzh, ne chom tost oberenn ebet diwar e zorn, rak ul lodenn anezho a voe distrujet gant an dorrerien-skeudennoù kalvinian.\nAn Drinded santel\nAdtapet diwar « https://br.wikipedia.org/w/index.php?title=Pieter_Coecke_van_Aelst&oldid=1766931 »\nKemm diwezhañ d'an 29 Eos 2017 da 17:13\nKemmoù diwezhañ degaset d'ar bajenn-mañ d'an 29 Eos 2017, da 17:13.


Keleier Wikimedia, miz Kerzu 2012 - Meta\nKeleier Wikimedia, miz Kerzu 2012\nKeleier digant Danevell Diazez Wikimedia ha Danevell Ijinerezh Wikimedia evit miz Kerzu 2012, gant un dibad eus darvoudoù luskad Wikimedia pouezus all.\n1.1 Visual Editor rakembannet er Wikipedia saoznek\n1.2 Roadennoù biskoazh herrantoc'h evit ar c'hellidañ\n1.3 Echu eo pazenn gentañ dasparzh ar c'hellidoù nevez\n2 Stlennoù ha luskadoù\n4 Keleier all\n4.1 Rannoù Israel ha Republik Tchek o deus kendrec'het o gouarnamantoù da zibrennañ skeudennoù\n4.2 Tremen un hanter-vilion a skeudennoù digoust eus savadurioù izelvroat evit Wikimedia Commons\n4.3 Stal-labour gant skipailh-respont an Emouestlidi Alaman\nVisual Editor rakembannet er Wikipedia saoznek\nUn handelv ersezat eus VisualEditor, ar c'hetal-skrivañ araokaet a zo da zont hag a aesaio ar sevel pennadoù wiki, zo bet aotreet er Wikipedia saoznek e miz Kerzu. Tu zo bremañ d'ar skridaozerien varrek d'e arnodiñ ha da ober evezhiadennoù diwar-benn kudennoù ha tevetoù.\nThe Impact of Wikipedia ("Skog Wikipedia") — video graet evit ar c'hellidañ, gant istitloù e meur a yezh.\nRoadennoù biskoazh herrantoc'h evit ar c'hellidañ\nAbred er bloaz-mañ e voe tizhet e bal a 25 milion US$ gant skipailh ar c'hellidañ, 2012 o vezañ dre-se ar bloavezh berrañ evit a sell ouzh ar c'hellidañ. Ur gourc'hoù all zo bet tizhet ivez, hini an niver a roadoù : 1 484 milion a roadoù abaoe ar 1añ a viz Gouhere. Echuet e voe ar c'houlzad kellidañ gant ur giton "Trugarez deoc'h" a ginnigas d'al lennerien ur strollad skridaozerien liesdoare dre gemennadennoù skrivet hag atersadennoù dre video. War-dro un hanter vilion a dud a sellas ouzh ur video peder munutenn a ginnige skridaozerien Wikipedia, ha gwelet hon eus ur c'hresk en niver a gontoù krouet.\nEchu eo pazenn gentañ dasparzh ar c'hellidoù nevez\nGant Kuzul-merañ Diazez Wikimedia e voe degemeret erbedoù Poellgor Dasparzh ar C'hellidoù (FDC, Funds Dissemination Committee) hag 8,43 milion US$ a voe derannet da 11 aozadur Wikimedia. Gant kement-se e voe merket dibenn brav pazenn gentañ argerzh nevez an FDC. Ar c'hemm-se en doare ma vez ingalet an arc'hant e diabarzh al luskad Wikimedia a voe deskrivet gant ar Guzulierien Jan-Bart de Vreede ha Patricio Lorente evel "un digreizennadur pouezus eus ar galloud war-du kumuniezh emouestlidi Wikimedia er bed a-bezh". Abretoc'h e 2012 e voe savet ar poellgor, diwar seizh emouestlad eus seizh bro zisheñvel, a zo barrek war ar skridaozañ e meur a raktres Wikimedia, hag o deus krouet pe a zo bet ezel eus ar C'huzul evit pemp rann eus Wikimedia.\nStlennoù ha luskadoù\nGweladennerien hiniennel dre ar bed e miz Du :\n484,5 milion (-0,79% e-keñver miz Here ; + 2,06% e-keñver warlene)\n(stlennoù comScore evit holl raktresoù Diazez Wikimedia ; diwezhatoc'h e miz Genver e vo embannet stlennoù miz Kerzu gant comScore)\nGoulennoù pajennoù evit miz Here :\n20,2 miliard (-0,84% e-keñver miz Du ; +23,5% e-keñver warlene)\n(Stlennoù lugadennoù ar gwazer, holl raktresoù Diazez Wikimedia, tizhadennoù dre bellgomz hezoug en o zouez)\nImplijidi kevreet hag oberiek evit miz Du 2012 (>= 5 embannadenn dre viz er pennadoù, hep ar Bots) :\n79 532 (-0,03% e-keñver miz Here / +0,59% e-keñver warlene)\n(Stlennoù an diaz-ditouroù, holl raktresoù Diazez Wikimedia. Notenn : nevez zo e resisajomp ar muzul-se dre lakaat Wikimedia Commons er gont, koulz hag an obererezh a-dreuz meur a raktres.)\nKartenn-danevellañ (enni lies stlennoù feurjedet ha luskadoù war divoud raktresoù WMF) evit miz Du 2012:\nBerniad enkefioù hag ezkefioù Diazez Wikimedia e-keñver ar Raktres, d'an 30 a viz Du 2012\nEzkefioù berniet Diazez Wikimedia dre gargoù, d'an 30 a viz Du 2012\n(Evit miz Du 2012 hepken emañ ar stlennoù kellidel da vare an danevell-mañ.)\nEvit ar maread 01/11 — 30/11/2012 eo ar stlennoù kellidel a zo embannet amañ.\nRann an ijinouriezh $5,309,228\nRann an dastum kevalaoù $1,442,814\nRann ar skoaziadoù hag ar raktresoù $2,159,357\nRann al leviadur $314,952\nRann Gwir/Breutadennoù ar gumuniezh/Bruderezh $1,265,059\nRann Kellid/Loazioù denel/Melestradur $2,267,388\nSammad an ezkefiadoù\nSammad ar gounid (ar c'holl)\n$11,26MM eo enkefiad miz Du e-keñver ar rakjed a $10,29MM, war-dro $964K pe 9% dresit ar raktres.\nBetek an deiziad ez eo $16,61MM an enkefiad, e-keñver ar $15,50MM rakjedet, war-dro $1,11MM pe 7% dreist ar raktres.\n$2,83MM eo an ezkefiadoù evit miz Du e-keñver an $3,12MM rakjedet, war-dro $290K pe 9% dindan ar raktres, ar pennabegoù o vezañ un digresk en ezkefiadoù evit an implijidi hag er re evit ar c'hevala, a zo damgempouezet gant ur c'hresk en dispignoù gwirel, gant ar mizoù bank, ar c'hevratoù diavaez hag ar yalc'haoù bet roet.\nBetek an deiziad ez eo $12,76MM an ezkefiadoù evit 12 miz e-keñver $14,64MM, war-dro $1,88MM pe 13% dindan ar raktres, ar pennabegoù o vezañ dispignoù evit an implijidi, evit gwazerioù an Internet, mizoù-beajiñ, mizoù-kevala, kevratoù diavaez, damgempouezet gant ur c'hresk en ezkefiadoù gwirel, mizoù bank, loreoù ha skoaziadoù.\n$28.06MM eo stad ar c'hef d'an 30 a viz Du 2012.\nVideo eus emvod miziek Diazez Wikimedia a-zivout ar muzulioù hag an obererezhioù, da geñver miz Kerzu (10 a viz Genver 2013)\nUnan eus ar skeudennoù bet embannet gant Ofis Kelaouiñ Gouarnamant Israel : roue Hussein Jordania oc'h entanañ sigaretenn pennmaodiern Israel Yitzhak Rabin, nebeut goude ma voe sinet feur-emglev peoc'h 1994.\nRannoù Israel ha Republik Tchek o deus kendrec'het o gouarnamantoù da zibrennañ skeudennoù\nEmbannet en deus gouarnamant Israel e roio aotre d'an dud da ober diouzh o c'hoant gant ar skeudennoù bet graet gant kargidi ar gouarnamant a gaver war lec'hiennoù ar Stad. Pouezus eo bet perzh Wikimedia Israel a-hed an tri bloavezh ma padas an argerzh lezennel a gasas d'an disentez-se. Er Republik Tchek ez eo ar rann Wikimedia lec'hel deuet a-benn da gendrec'hiñ sened ar Stad da embann luc'hskeudennoù eus ar senadourien nevez-dilennet.\nUnan eus ar skeudennoù bet embannet gant RCE : ar vilin-avel izelvroat "De Koperslager" goude un tangwall e 1964\nTremen un hanter-vilion a skeudennoù digoust eus savadurioù izelvroat evit Wikimedia Commons\nRijksdienst voor het Cultureel Erfgoed (RCE) "Glad Sevenadurel Broadel", un ensavadur izelvroat a ra war-dro gwareziñ lec'hioù eus ar glad broadel, en deus embannet un dastumad a 555 000 skeudenn graet gant e implijidi hervez an aotre CC-BY-SA 3.0 NL. Emeur ouzh o enkargañ e Wikimedia Commons, hag en o zouez ez eus skeudennoù istorel dibar. A-hend-all, Wikimedia Commons en deus tizhet ar maen-bonn a 15 milion a restroù digoust e miz Kerzu.\nStal-labour gant skipailh-respont an Emouestlidi Alaman\nWar-dro 55 ezel eus ar skipailh-skoazellañ alamanek (OTRS Team) em vodas e Berlin evit ur stal-labour a badas daou zevezh. Ar "skipailh-respont emouestl", evel a reer anezho, a ra war-dro ur skalfad ledan a bostelloù a-berzh implijidi Wikimedia hag a-berzh an holl dud all. Er postelloù-se e kaver klemmadennoù diwar-benn pennadoù Wikipedia, goulennoù a-zivout raktresoù Wikimedia dre vras, hag aotreoù da arverañ skeudennoù enkarget e Wikimedia Commons. Hini Berlin e oa stal-labour ziwezhañ un heuliad a grogas e 2008. E-touez dodennoù ar stal-labour e oa gwirioù an dud hag ar copyright, gwellaat berzhded hag efedusted al labour war ar respontoù. Hervez un danevell feurjedel nevez evit an holl yezhoù, 39729 goulenn a voe resevet e 2012 dre ar bajenn hollek er raktresoù Wikimedia, 20 112 anezho e saozneg ha 7 647 en alamaneg. Ouzhpenn-se, 13 563 aotre da arverañ a voe keweriet.\nRetrieved from "https://meta.wikimedia.org/w/index.php?title=Wikimedia_Highlights,_December_2012/br&oldid=15616849"


mont ac'hann - Wikeriadur\nSavet gant mont hag ac'hann.\nMont eus amañ:\n- [...]. An div dremedar a degasfet ganeoc'h, rak ar re-se a zo buan evel an avel, hag e pignfomp neuze war bep a hini anezhe, evit mont kuit ac'hann. — (Fañch an Uhel, Kontadennoù ar Bobl/1, Al Liamm, 1984, p. 81.)\n— Warc'hoazh ec'h afomp kuit ac'hann, [...]. — (Fañch an Uhel, Kontadennoù ar Bobl/1, Al Liamm, 1984, p. 144.)\n— « Mat ! mat ! n' eus forzh, feteiz ne din ac'han (ken?) n' am bezo gwelet petra zo kouezhet digant ar re-hont. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 39.)\n— « Deomp ac'han d'ar vilin, » eme baotr Treizh-Logod, « rak gwall dirapar eo ho tilhad en-dro deoc'h ha leun-bri oc'h ivez. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 72.)\nDeomp ac'han. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 21.)\nPa vo eet homañ ahann e vim amañ 'vel eur penn ki. — (Jules Gros, Le trésor du breton parlé Première Partie, 1966, p. 33.)\nMa tigouez din mond ahann. — (Jules Gros, Le trésor du breton parlé Première Partie, 1966, p. 128.)\nPa zegouez din mond ahann, hag e ra alïes... — (Jules Gros, Le trésor du breton parlé Deuxième Partie, 1970, p. 91.)\nMond ahann d'an tour-ruz, setu aze eur hrogad ! — (Jules Gros, Le trésor du breton parlé Deuxième Partie, 1970, p. 292.)\nGwell eo deomp mond ahann, da-larsout (da-lavarjout). — (Jules Gros, Le trésor du breton parlé Deuxième Partie, 1970, p. 309.)\nDibret eo he marh ganti da vond ahann. — (Jules Gros, Le trésor du breton parlé Deuxième Partie, 1970, p. 340.)\nHemañ, 'vat, mar talh d'ober evel-henn a yelo ahann. — (Jules Gros, Le trésor du breton parlé Deuxième Partie, 1970, p. 360.)\nPa zegouez din mond ahann, hag e ra aliêz... — (Jules Gros, Le trésor du breton parlé Deuxième Partie, 1970, p. 381.)\nZe a oa da rei da houzoud deom e oa o vond ahann. — (Jules Gros, Le trésor du breton parlé Deuxième Partie, 1970, p. 438.).\nAdtapet diwar « https://br.wiktionary.org/w/index.php?title=mont_ac%27hann&oldid=316067 »\nKemmoù diwezhañ degaset d'ar bajenn-mañ d'an 6 Mez 2021, da 19:41.


Arroudennoù skridaozadennoù pevareidi Sonerezh « listenn Shindler » Kregiñ a ra ar sonerezh dousik ha tristik, ar pezh a welan eo emañ an dud o kregiñ d’ober un diforc’h etre ar Yuzevien hag an dud all. Penn-kentañ « harzadeg ar Yuzevien...\nMARVAILHOU MIZ DU E PLOGASTELL\nYann Guillamot Deuet e oa tri c'honter, Anjel Jacq, Yann Guillamot ha Loeiz Klec'h, a-drugarez da Di ar Vro Kemper, da Blogastell-Sant-Jermen evit kontan marvailhoù d'ar skolajidi ha d'an 20 den deuet d’o selaou d'ar yaou 20 a viz...\nEmma, 3de klas Ur genstrivadeg skeudenniñ lavarioù a oa bet aozet er skolaj a-raok Gouel an Hollsent. Trugarez d'an holl skolajidi o deus graet tresadennoù. Nolwenn, 6vet klas Oréa, 3de\nAmañ dindan ur gael dizu prientet gant Tangui 6ved Melen. Roet e vo an disoc'h en ur vlogadenn bennak da zont. A-blaen : I - Kasaus, hegazus, kontrol d'ar c'hoant. II - Da saludiñ Kaezar. III - Div evit bale. A-serzh : 1 - Brav eo...\nOtello evit tredeidi\nKement-mañ a zo enrolladennoù da sikour an dredeidi da zeskiñ flour o ferzhioù. Kalon vat dezho ! Découvrez 2425816,Silan binim ar warizi,0,Troet gant Klerg,0,,4326399_jU75F4WH.mp3,0,1,0,0,0!\nMedalenn arc'hant !\nPrezegenner kendrec'hus hag arvesterien aketus... Hiziv eo bet Herve Larhant, tad ur skolajiad, er skolaj o tisplegañ d'ar skolajidi e droioù-kaer bageer dre lien e Bro-Sina. Arouez a drec'h hirc'hortozet... War vourzh ur sonar e oa...


29 a viz Ebrel 2017\nKrouidigezh gentañ Paritito ez eo "Pa gouezh ar mogerioù" / "Quand les murs tombent". Reiñ a ra komedianed ar strollad da glevet un destenn savet gant Mélanie Giotto ha Béatrice Bazin a ziwar atersadennoù liesseurt bet graet ganto war tem an emdroadur hiniennel. Petra a c’hoarvez ennomp-ni pa greskomp, pa zeomp er-maez deus ar voestigoù strizh omp da vezañ desavet enno ? Pa teu stankoc’h hon frankiz…\nPrivezioù ez eo ur ger a gas da soñj en dachennoù prevez ha dibublik. Privezioù publik a zo neuze dioute ur c’hroaz-hent daou du, o vezañ lec’hioù personnel, lec’hioù an tabou hag ar pezh ’vez da guzhat, pa vezont ivez evit ar maouezed lec’hioù gwir emgav pe tremen dianav. Pep frailhenn zo da gaout er gevredigezh a da vezañ kavet eno ivez : disheñvelderioù yezhoniel, sokial, sevenadurel, disheñvelderioù…\nC’hoariva hag ar strollad Paritito a ginnig deoc’h ur staj war teknikoù ar c’hoariva forum (teatr ar re wasket) d’ar 6 ha 7 a viz Even 2015 e Presbital Kozh Landelo. Pal ar staj a zo dizoloiñ mont en-dro an teatr forum e korf un dibenn-sizhun. Er staj-mañ e vo labouret war un tem : implij gwir ar brezhoneg el lec’hioù foran hag er vuhez prevez. Setu amañ da heul un nebeut goulennoù ha boued preder…\nParitito a ginnigo al lennadenn gentañ eus pezh-c’hoari Privezioù Publik. Heuliet e vo al lennadenn gant un abadenn forum digor d’ar publik da gemer perzh. Boued a vo kinniget war al lec’h, d’an dud da gaout plijadur da eskemm war lerc’h an abadenn. Kenaozet eo an abadenn gant strollad Ar Reuz. Muioc’h a…\nEtre ar 16 hag ar 27 a viz Meurzh e vo ar strollad Paritito e rezidañs e Kemeneven (e ti kompagnuniezh Tro Heol) evit krouiñ ur pezh nevez : Privezioù Publik. Divyezheg e vo ar pezh. Al leurenniñ a vo savet gant Véronique Hélies hag ar c’homedianezed a vo renet gant Laors Skavenneg (Dizale).\n7 a viz Here 2014\nUr c’hasting c’hoariva a zo lañset gant kompagnunezh c’hoariva Paritito d’an 3 a viz du e Penn-ar-Bed evit ar pezh-c’hoari Privezioù Publik, un destenn uniseks ha divyezhek, skrivet gant Mélanie Giotto. Ar ren komedianezed a vo gant Laors Skavenneg, hag al leurenniñ gant Véronique Helies (Théâtre du Grain, Compagnie Dérézo, Brest). Klask zo war teir vrezhonegerez a zeu aes ar yezh ganto, ha n’o defe ket…\n6 a viz Gwengolo 2014\nC’hoariva hag ar strollad Paritito a ginnig deoc’h heuliañ Ur Staj war teknikoù an teatr forum (teatr ar re wasket) 4 ha 5 a viz Here 2014 e Sant-Kadou (Sizun - 29) Labouret e vo war reolennoù diazez an teatr forum gant 3 stummerez. Priz ar staj 80€ pe 60€ (gant ur pred hag ar nozvezh ’barzh ar priz-mañ). Evit gouzout hiroc’h ha lakaat ho anv : 06 38 78 35 15 pe o skrivañ…